Sotside koalitsioon Keskerakonnaga on Tallinnas läinud oma teed ning oleme tagasi seal, kus veidi enam kui aasta tagasi - opositsiooni soojal pingil. Eesti Päevaleht jõudis juba eelmisel aastal aga kirjutada, et sotsid hoiavad Tallinnas enda magusatest ametikohtadest muudkui kinni. Muidugi panid nad suures ärapanemishoos veidi puusse ning olid sunnitud artiklile hiljem päris pika paranduse tegema.    Mustamäe halduskogus on samuti Keskerakonna ja Sotsiaaldemokraatide koalitsioon, kus Keskerakondlasi on 11 ja sotse 2. Erinevalt linnavolikogust pole siin keskerakonnal aga üksinda enamust.        Täna juhib Mustamäe halduskogu Igor Kravtšenko (KE) ning mina olen halduskogu aseesimees.    Lisaks on Mustamäe halduskogus 5 alalist komisjoni (keskkonnakomisjon (Gerd Tarand SDE), planeeringukomisjon (Tiit Kivikas KE), Revisjonikomisjon (Jüri Saar IRL), Sotsiaal- ja tervishoiukomisjon (Mark Levin KE), Kultuuri-, spordi- ja hariduskomisjon (Margarita Tšernogorova KE)) ja 2 ajutist komisjoni (Majanduse- ja  eelarvekomisjon (Helle Kalda KE) ning Korrakaitse- ja tarbijakaitse komisjon (Aavo Vään KE)).    EPL muidugi veidi kiirustas, Mustamäe halduskogu ei ole peale koalitsiooni lagunemist kogunenud ning koguneb esimest korda tõenäoliselt alles 18. või 25. jaanuaril. Alles siis saab vaadata, mis saab koalitsioonist halduskogus ning mina ei saa ühtegi varianti välistada - ka erakonna siseselt ei ole me seda veel arutanud ega ühegi teise erakonnaga maha istunud.    Erinevaid variante on Mustamäel neli  (halduskogus on 23 liiget):    REF + IRL + SDE= 12/23  KE + SDE = 13/23  REF + KE = 15/23  KE + IRL = 17/23    Lisaks ka ebatõenäoline variant, et jooned jooksevad halduskogus hoopis REF+IRL+1SDE = 11 / KE+1SDE = 12.    Seega, täna on veel vara mingeid järeldusi teha, jaanuari lõpus saab sellel teemal uuesti rääkida. Mustamäe uus linnaosa vanem aga selgub mingi tõenäosusega alles peale Riigikogu valimist.